BDMS รายได้ตรวจเชื้อ-รักษาโควิดพุ่ง! หนุนกำไร Q3 โต 39% แตะ 2.5 พันลบ.
BDMS รายได้ตรวจเชื้อ-รักษาโควิดพุ่ง! หนุนกำไร Q3 โต 39% แตะ 2.5 พันลบ. หนุน 9 เดือนทะลุ 5.3 พันลบ.
BDMS รายได้ตรวจเชื้อ-รักษาโควิดพุ่ง! หนุนกำไร Q3 โต 39% แตะ 2.5 พันลบ. หนุน 9 เดือนทะลุ 5.3 พันลบ.
11 พ.ย. 2564

บริษัท กรุงเทพดุสิตเวชการ จำกัด (มหาชน) หรือ BDMS รายงานผลการดำเนินงานไตรมาส 3 ปี 2564 สิ้นสุดวันที่ 30 กันยายน 2564 ดังนี้

ในไตรมาส 3/2554 บริษัทและบริษัทย่อยมีรายได้จากการ ดำเนินงานรวมจำนวน 20,158  ล้านบาท เพิ่มขึ้น 3,182 ล้าน บาท หรือร้อยละ 19 จากไตรมาส 3/2563 ส่วนใหญ่เกิดจากรายได้ค่ารักษาพยาบาล จำนวน 18,873 ล้านบาท เพิ่มขึ้น 2,803 ล้านบาท หรือร้อยละ 17 จากไตรมาส 3/2563
โดยมีสาเหตุหลักมาจากการเพิ่มขึ้นของรายได้ที่ เกี่ยวเนื่องกับโควิด-19 อาทิ รายได้การตรวจหาเชื้อ การฉีดวัคซีน และการรักษาพยาบาลผู้ป่วยโควิด-19 ทั้งนี้รายได้ที่เกี่ยวเนื่องกับโควิด-19 คิดเป็นร้อยละ 25 ของรายได้ค่ารักษาพยาบาล
หากไม่รวมรายได้ดังกล่าว รายได้ค่ารักษาพยาบาลที่ไม่รวมโควิด-19 จะลดลงประมาณร้อยละ 12 จากไตรมาส 3/2563 เนื่องจากการเลื่อนการรักษาพยาบาลของผู้ป่วยนอกและผู้ป่วยในที่เป็นการผ่าตัดแบบไม่เร่งด่วน (Elective Surgery) รายได้ค่ารักษาพยาบาลของผู้ป่วยชาวไทยและ ชาวต่างชาติมีการเติบโตที่ดีขึ้นเมื่อเทียบกับไตรมาส 3/2563 โดยเติบโตร้อยละ 17 และร้อยละ 18 ตามลำดับ
สำหรับการเติบโตรายได้ของผู้ป่วยชาวต่างชาติ ส่วนใหญ่ เพิ่มขึ้นจากผู้ป่วยชาวตะวันออกกลาง ร้อยละ 85 ผู้ป่วยชาวอังกฤษ ร้อยละ 24 และผู้ป่วยกลุ่ม CLMV (ประเทศ กัมพูชา ลาว พม่า และเวียดนาม) ร้อยละ 13 เมื่อเปรียบเทียบกับในไตรมาส 3/2553
ทั้งนี้บริษัทและบริษัทย่อยมีสัดส่วนของรายได้ผู้ป่วยชาวไทยต่อผู้ป่วยชาวต่างชาติที่ร้อยละ 83 ต่อร้อยละ 17 ในไตรมาส 3/2554 ไม่เปลี่ยนแปลงจากไตรมาส 3/2563 นอกจากนี้รายได้ค่ารักษาพยาบาลมีการเติบโตที่ดีทั้งจากโรงพยาบาลเครือข่ายในกรุงเทพและปริมณฑล และ โรงพยาบาลเครือข่ายนอกกรุงเทพและปริมณฑล โดยมีการเติบโตร้อยละ 17 และร้อยละ 15 ตามลำดับ จากไตรมาส 3/2563